**NAVODILA AVTORJEM STROKOVNIH PRISPEVKOV**

Prispevek na mednarodni konferenci Gozd – najlepša in najboljša učilnica

**Povzetek strokovnega prispevka** – pošljete na e-naslov: posvetgozd@csod.si do 16.9.2017. Dopišite, za katero obliko predstavitve ste se odločili – poster, 20 minutno predavanje (referat), delavnica na terenu (45 min ali 1,5 ure). Poleg pošljite skenirano podpisano izjavo o avtorstvu.

Besedilo naj bo jezikovno skrbno pripravljeno. Pred pošiljanjem povzetka priporočamo, da preverite slovnično pravilnost besedila.

Povzetek prispevka naj vsebuje 250 – 300 besed (5 – 10 stavkov), ki opisujejo ključne vsebine prispevka. V povzetku povzemite celotno vsebino od uvoda do zaključka. Vsebovati mora problematiko, idejo, namen, cilje, načine reševanja in bistvene ugotovitve ter sklepe. Povzetek ne sme vsebovati neopredeljenih kratic ali virov. Povzetek pripravite res skrbno, saj je poleg naslova to najbolj brani del. Naj bo kratek in jedrnat, izogibajte se kraticam in okrajšavam. Napisan naj bo v tretji osebi, v slovenskem in angleškem jeziku.

**Oblika prispevka**

**Naslov prispevka**

Naslov skrbno izberite, saj z njim pri bralcu vzbudite zanimanje za vsebino prispevka. Naslov naj bo kratek in jedrnat ter naj primerno opredeli vsebino, ki jo obravnavate v prispevku. Naslov naj bo skladen z vsebino prispevka in dolg največ 120 znakov.

Ime in priimek (kratica naziva, ime institucije)

Vsebina prispevka naj bo povezana z eno od tem mednarodne konference (Gozd – najlepša in najboljša učilnica, Gozd – inovativno učno okolje, Didaktika poučevanja na prostem ali Doživljanje gozda).

**V uvodu** je potrebno navesti glavni problem, namen in cilje prispevka. Prispevek naj v uvodu prikaže, kaj je avtorja vodilo v uporabo sodobnih pristopov in izzivov poučevanja oziroma v nov raziskovalni projekt.

V osrednjem delu besedila naj se avtor omeji na praktične dejavnosti in nova spoznanja, ki jih je izvajal, kratko predstavitev primera dobre prakse, dejavnosti, raziskave …

Posebno pozorni bodite na uporabo relevantnih virov, na podkrepitev trditev in ugotovitev s sklicevanjem na vire ali z lastnimi dognanji. Presodite primernost navedb, ki ste jih uporabili, zlasti iz literature in virov ponudnikov tehnologije oziroma rešitev.

**V zaključku** na kratko povzamete svoje ključne ugotovitve, predloge za prakso. Na koncu navedite pet ključnih besed.

Literatura <http://home.izum.si/cobiss/oz/citiranje.asp>

Dolžina prispevka naj ne presega 8 strani.

**Tip črk**

Times New Roman, velikost 12, obojestranska poravnava.

**Poster**

Priporočena velikost 90 cm x 120 cm, možna so tudi odstopanja. Velikost črk naj bo dovolj velika za branje z oddaljenosti 1,5 m.

Predstavitev posterja 3 – 5 minut.

**PRI IZBIRI PRISPEVKOV BOMO UPOŠTEVALI NASLEDNJE KRITERIJE:**

* AKTUALNOST TEME,
* NAČIN PREDSTAVITVE,
* STRUKTURIRANOST IN ORGANIZACIJO PRISPEVKA,
* STROKOVNOST IN RAZUMLJIVOST BESEDILA,
* METODOLOŠKA USTREZNOST.

Izjava o avtorstvu

**IZJAVA**

 Ime in priimek: \_\_\_\_\_\_\_\_\_\_\_ izjavljam, da sem avtor

prispevka z naslovom: \_\_ \_\_\_ \_ \_\_\_\_ , ki bo predstavljen na mednarodni konferenci Gozd – najboljša in najlepša učilnica. S svojim podpisom potrjujem, da ne kršim Zakona o avtorskih in sorodnih pravicah.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ Podpis: